मांगों को लेकर अतिथि शिक्षकों का धरना शुरू
अनिश्चितकालीन धरने पर बैठे हैं अतिथि शिक्षक
भास्कर संवाददाता | शिवपुरी
अपनी विभिन्न मांगों को लेकर मंगलवार से संयुक्त अतिथि शिक्षक संघ द्वारा अनिश्चितकालीन धरना कलेक्टोरेट के पास शुरू कर दिया गया।
संघ के जिलाध्यक्ष रमाकांत मिश्रा ने बताया हाईकोर्ट द्वारा बीते दिनों उन्हें गुरुजी की भांति मानने के ऑर्डर दिए हैं। इसके बाद भी राज्य सरकार ने अभी तक कुछ नहीं किया। पूर्व में प्रदेश सरकार को कई बार अपनी मांगों को लेकर ज्ञापन दिया गया लेकिन सुनवाई न होने पर अब अनिश्चितकालीन धरना जिला मुख्यालय पर कलेक्टोरेट कार्यालय के समक्ष शुरू किया गया है। मंगलवार से शुरू हुए इस धरना प्रदर्शन में जिले के पिछोर, खनियांधाना, नरवर, करैरा, कोलारस, बैराड़, पोहरी ब्लॉक से भी अतिथि शिक्षक में शामिल हुए। इस प्रदर्शन के माध्यम से अतिथि शिक्षक सपना श्रीवास्तव, विवेक कुमार पाराशर, राजेंद्र सिंह गिल, देवेंद्र दुबे, सरकार सिंह, संतोष श्रीवास्तव, हेमंत शर्मा, गंगेश शर्मा, बृजेश कुशवाह, हेमंत वेग, भरत धाकड़, संतोष सोनी, शांतिदास फल्ले, अशोक शर्मा आदि ने राज्य सरकार से उनकी मांगे पूरी करने की मांग की है।
कलेक्टोरेट के पास धरना देते अतिथि शिक्षक।
hin_Deva hin_Deva mai_Deva hin_Deva hin_Deva hin_Deva